stanford-oval/wikipedia huggingface dataset:
מלחמת האזרחים הכורדית
הקרב בארביל

החל מתחילת שנות ה-90' סדאם היה נתון ללחצים בינלאומיים כבדים, בפרט מצדן של ארצות הברית והאו"ם, שהטילו אמברגו על ייצוא הנפט מהמדינה, בנוסף להכרזה על חלקים נרחבים בצפונה ודרומה של המדינה כאזורים אסורים לטיסה. בפרט, החלטה 968 של האו"ם, המוכרת כתוכנית "נפט תמורת מזון", שאיפשרה לממשל העיראקי לייצא נפט בתמורה לרכישת מזון לאזרחיו, במטרה להקל על המשבר ההומניטרי במדינה – סימלה את הניצחון האסטרטגי שהשיגה ארצות הברית באמצעות פגיעה בריבונותו של סדאם ושלילת מנוף הלחץ של המשבר ההומניטרי למול הסנקציות שהטיל עליו המערב. לכן, על מנת לשפר את מעמדו בזירה הבינלאומית, סדאם שאף לחתור תחת האינטרס האמריקאי.
בשנת 1996 כוחות ה-PUK פלשו לצפון עיראק בסיוע איראני וכבשו את ארביל, העיר הכורדית הגדולה בצפון המדינה. בתגובה, בארזאני פנה לסדאם וביקש ממנו סיוע צבאי לטובת כיבוש מחדש של ארביל מידי ה-PUK. סדאם, שזיהה הזדמנות לבצע מהלך משמעותי למול מדינות המערב, נענה לבקשה. ב-31 באוגוסט 1996 כוחותיו של בארזאני, מגובים בכ-30,000 חיילים עיראקים, ביצעו מהלך צבאי נרחב במהלכו כבשו את ארביל, סולימאניה וקוי סנג'ק, עיר הולדתו של טאלבאני. לאחר המהלך נסוגו כוחותיו של סדאם מצפון המדינה. כוחות ה-PUK ברחו להרים על מנת להיערך מחדש לאחר תבוסתם, ובאוקטובר שיגרו מתקפת נגד בה החזירו לידיהם את מרבית השטחים שכבשו מהם כוחות ה-KDP, למעט ארביל.
התמרון העיראקי לצפון המדינה העלה חששות בארצות הברית מפני פגיעה באינטרס האמריקאי באזור, בפרט פגיעה ודיכוי של האוכלוסייה הכורדית בניגוד להחלטה 688 של מועצת הביטחון ופעולות תוקפנות נוספות מצד משטר סדאם. בתגובה, הוחלט בארצות הברית על מבצע Desert Strike. המבצע כלל מתקפת טילי שיוט על תשתיות הגנה אווירית של צבא עיראק, בפרט אתרי שיגור של טילי קרקע-אוויר ותאי שליטה. כמו כן, ארצות הברית ובריטניה הכריזו על שינוי גבולות האמברגו האווירי, בפרט העברת הגבול הצפוני מקו רוחב 32 צפון לקו רוחב 33 צפון.
ההתערבות הטורקית

הלחימה בין הצדדים נמשכה לאורך שנת 1997, כאשר במקביל ארגון ה-PKK, מיליציה כורדית טורקית המתנגדת לשלטון הטורקי החל משנות ה-80 המוקדמות, ביצע פעולות טרור נגד מיעוטים תומכי KDP ונגד אזרחים טורקים. טורקיה ראתה במלחמת האזרחים הכורדית הזדמנות להנחיל מכה ניצחת ל-PKK, וחברה לכוחות ה-KDP לשתי מתקפות משותפות על כוחות ה-PKK וה-PUK בחבל הכורדי במהלך מאי ואוקטובר 1997, כאשר המטרה הייתה לפגוע בלוחמי ה-PKK ולחזק את שליטת ה-KDP באזור הן מתוך תקווה שתרסן את ה-PKK ותמנע את הוצאתם של פיגועי טרור בתוך שטחיה של טורקיה והן על מנת לשנות את מאזן הכוחות האזורי מול איראן, שהייתה הפטרון הראשי של ה-PKK. המבצע הסב אבדות כבדות ל-PUK ול-PKK, ונהרגו במהלכו כ-1,200 לוחמים ועוד מספר בלתי ידוע של אזרחים. ב-24 בנובמבר באותה שנה נחתמה הפסקת אש שהביאה לסיום הלחימה, למעט מספר אירועים נקודתיים ומצומצמים.
הסכם וושינגטון וסיומה של מלחמת האזרחים

בתחילת שנת 1998 החליפו טאלבאני ובארזאני מכתבים שהיוותה בסיס לשיחות שלום שהתקיימו עד ספטמבר של אותה שנה, שבו נחתם בוושינגטון הסכם הפסקת אש בתיווך אמריקאי שלאחריו הגיע העימות לסופו. הנקודות המרכזיות בהסכם היו חלוקת הרווח הכלכלי מנתיבי הסחר וההברחה; חלוקה שוויונית של הכוח הפוליטי; מניעת פעילות PKK בשטחי צפון עיראק ומניעת גישה של הצבא העיראקי לאזורים הכורדיים. כמו כן, ארצות הברית התחייבה להגן על האוכלוסייה הכורדית מפני המשטר העיראקי, אשר במקביל הסתייעה בתוכנית נפט תמורת מזון של האו"ם ששיפרה באופן ניכר את תנאי המחיה בתחומי האוטונומיה הכורדית.
תוצאות המלחמה והשלכותיה

במובנים רבים, מלחמת האזרחים שימשה כמעין ניסוי כלים עבור הפלגים הכורדיים בזירה המקומית והבינלאומית, והקשרים שנוצרו במהלכה בין המפלגות הכורדיות השונות לבין המדינות השכנות והקהילה הבינלאומית נותרו במידה רבה בעינם עד לימינו – מפלגת ה-PUK נמצאת עד היום בקשרים הדוקים עם איראן, שבאו לידי ביטוי בסירובה לשתף פעולה עם ה-KDP לאחר משאל העם על עצמאות כורדיסטן ב-2017; מפלגת ה-KDP עומדת בקשרים פוליטיים וכלכליים הדוקים עם טורקיה, שאף יוצרים תלות של הכורדים בייצוא הטורקי; ה-PKK עדיין נוכח ופעיל בצפון עיראק, המשמש כבסיס מבצעים ממנו מנהל את המאבק האלים מול טורקיה; הממשל העיראקי עדיין נמנע מהתערבות ישירה בנעשה בחבל - גם אם עקב השינוי במעמד החוקי של החבל הכורדי ולא מתוך חשש מהתגובה הבינלאומית - למעט מקרים בהם ההנהגה הכורדית מערערת את הסטטוס קוו, כפי שקרה למשל עם כיבוש כרכוכ לאחר משאל העם על עצמאות כורדיסטן ב-2017; וארצות הברית עדיין זכורה במידה מסוימת כאחראית ליציבות החבל ושלומם של תושביו הכורדים. השינוי העיקרי שהתרחש מאז המלחמה הוא במאזן הכוחות בין שתי המפלגות הגדולות, שינוי שהגיע לשיאו כאשר ב-2005 טאלבאני, שהבין את עמדת הנחיתות הפוליטית בה היה מצוי למול בארזאני, נטש את הזירה הפוליטית הפנים-כורדית והושבע כנשיא עיראק. חותמת רשמית למאזן הכוחות בין המפלגות ניתנה בבחירות 2009 לממשלת החבל האוטונומי (KRG), בהן בארזאני זכה ב-70% מקולות המצביעים במרוץ לנשיאות.
הערות שוליים

↑  McDowall, David, 1945-, A modern history of the Kurds, I.B. Tauris, 2007, ISBN 978-600-00-2948-7
1 2  Martin van Bruinessen, The Kurds between Iran and Iraq, MERIP Middle East Report, 1986-07, עמ' 14 doi: 10.2307/3011925
1 2 3 4  Michael M. Gunter, The KDP-PUK Conflict in Northern Iraq, Middle East Journal 50, 1996, עמ' 224–241
1 2 3  David Plotz, The Kurds, Slate Magazine, ‏1996-09-28 (באנגלית)
1 2 3  Kurdish geopolitics - ProQuest, www.proquest.com (באנגלית)
↑  © Stanford University, Stanford, California 94305 Copyright Complaints, MMP: Islamic Movement of Kurdistan, cisac.fsi.stanford.edu (באנגלית)
↑  Operation Desert Strike, www.globalsecurity.org
↑  Michael M. Gunter, Turkey and Iran Face off in Kurdistan, Middle East Quarterly, 1998-03-01
1 2  Patriotic Union of Kurdistan (PUK), www.globalsecurity.org
↑  Brigitte Hugh, Perpetuating Peace: Context Versus Contents of the Power-Sharing Agreements Between the KDP and PUK of the Kurdistan Region of Iraq in 1992 and 1998, All Graduate Theses and Dissertations, 2020-08-01 doi: 10.26076/d005-191a
↑  "Jalal Talabani's mediating skills will be much missed". The Economist. 2017-10-05. ISSN 0013-0613. נבדק ב-2021-09-05.
↑  Ranj Alaaldin, Why the Turkey-KRG alliance works, for now, Brookings, ‏2016-11-08 (באנגלית אמריקאית)
↑  Turkey and the Kurdish Factor in the Middle East, GMFUS (באנגלית)
↑  Kurdish forces abandon long-held lands to Iraqi army and Shia fighters, the Guardian, ‏2017-10-17 (באנגלית)
↑  Kurdistan Democratic Party (KDP), www.globalsecurity.org
נגד הרוח

| --- | --- |
 סינגל בביצוע שלום חנוך
 מתוך האלבום רק בן אדם
 יצא לאור:  1988
 סוגה:  רוק
 שפה:  עברית
 אורך:  5:44
 חברת תקליטים:  CBS ישראל
 כתיבה:  שלום חנוך
 לחן:  שלום חנוך
 
"נגד הרוח" (ידוע גם כ"הולך נגד הרוח") הוא שיר שנכתב והולחן על ידי המוזיקאי שלום חנוך בשנת 1988 ויצא כחלק מאלבומו "רק בן אדם" שיצא באותה השנה. השיר הוא אחד משיריו הבולטים של חנוך.
אודות השיר

השיר עוסק באדם שעובר משבר בחיים, ומנסה לשמור על התקווה גם ברגעיו הקשים ביותר. השורה המסכמת של הפזמון "תמיד הכי חשוך לפני עלות השחר", שמבטאת את החרפת תחושת הקושי כסימן לכך שההקלה קרובה לבוא, היא אחת השורות המצוטטות ביותר מבין שיריו של חנוך. חנוך מתאר שהשיר נכתב בתקופה בה סבל ממחסום כתיבה חריף, בצל משבר אישי שעבר לאחר פטירת אימו.
גרסאות כיסוי

השיר זכה למספר חידושים וביצועים מחדש לאורך השנים על ידי הזמרים דני ליטני, גידי גוב ואמיר דדון, שביצע את השיר כפתיח לסדרת הטלוויזיה, "סימני שאלה", העוסקת בעולמם של יוצאים בשאלה מתוך הקהילה החרדית.
בשנת 2003 ביצעו הזמרים מעיין שקד, כברה קסאי, בוריס סולטנוב, שי גבסו ושירי מימון גרסת כיסוי של השיר במסגרת חצי-הגמר של התכנית "כוכב נולד".
בשנת 2023 ביצע השחקן יהודה לוי גרסת כיסוי של השיר השיר במסגרת המופע "Sing פסטיגל".
הערות שוליים

↑  נגד הרוח, באתר הספרייה הלאומית
Blue Neighbourhood Tour

Blue Neighbourhood Tour הוא סיבוב ההופעות השני של הזמר-יוצר האוסטרלי טרוי סיון, אשר נועד לקדם את אלבומו הראשון Blue Neighbourhood. סיבוב ההופעות החל ב-3 בפברואר 2016 והסתיים ב-24 בספטמבר 2016.
ב-24 ביולי 2016, הופיע סיון ביוזאווה שבניאיגטה, במסגרת "פסטיבל פוג'י רוק".
רקע

ב-23 בנובמבר 2015, שבועיים לפני שהוציא את אלבום בכורתו, Blue Neighbourhood, היה טרוי סיון באמצע סיבוב ההופעות הראשון שלו "Troye Sivan Live", אליו התווספו תאריכים נוספים של כמה מופעים.
בכמה מתוך ההופעות שנכללו בסיבוב הופעות זה, ביצע סיון את "Love Is a Losing Game", של איימי ויינהאוס.
רשימת השירים

"Bite"
"for him."
"Fools"
"Heaven"
"Suburbia"
"Cool"
"Too Good"
"Wild"
"Love Yourself"
"Happy Little Pill"
"Ease"
"DKLA"
"Talk Me Down"
"Lost Boy"
"Youth"
הערות שוליים

↑  Troye Sivan Average Setlists of tour: Blue Neighbourhood Tour | setlist.fm, www.setlist.fm
↑  Search for setlists: artist:(Troye Sivan) tour:(Blue Neighbourhood Tour) | setlist.fm, www.setlist.fm
↑  Slot Machine, www.bectero.com
↑  "Troye Sivan announces spring tour in advance of upcoming 'Blue Neighbourhood' album". The Daily Dot (באנגלית אמריקאית). 2015-11-23. נבדק ב-2018-10-06.
↑  Troye Sivan Tour Statistics: Blue Neighbourhood Tour | setlist.fm, www.setlist.fm
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
יעקב שצקי

| --- | --- |
אין תמונה חופשית
 לידה:  16 באוגוסט 1893 ורשה, האימפריה הרוסית 
 פטירה:  13 ביוני 1956 (בגיל 62) ניו יורק, ארצות הברית 
 מדינה:  ארצות הברית 
 
יעקב שצקי (בפולנית: Jakub Szacki‏; 24 באפריל 1893 – 10 ביוני 1956) היה היסטוריון יהודי-פולני.
ביוגרפיה

שצקי נולד בוורשה לבצלאל ואידל. הוא קיבל חינוך יהודי מסורתי והמשיך ללמוד באוניברסיטאות בלבוב, וינה, ברלין וורשה. ב-1922 קיבל תואר דוקטור  מאוניברסיטת ורשה, עם עבודת גמר על "השאלה היהודית בממלכת פולין בתקופת פאסקיביץ'". בין ההיסטוריונים שלמדו אצל שצקי הייתה גם לוסי דווידוביץ'.
במלחמת העולם הראשונה התגייס ללגיון פילסודסקי (אנ') במסגרתו לחם בהצטיינות, והגיע לדרגת סגן.
ב-1918 נשלח על ידי משרד החוץ הפולני לדווח על פוגרום בווילנה, אך התפטר מתפקידו כשהתברר שהממשלה לא תפעל להעניש את מבצעי הפוגרומים.
בשנת 1923 היגר לארצות הברית, שם שימש בין השנים 1930 עד 1956 כספרן ראשי של המכון הפסיכיאטרי של מדינת ניו יורק (אנ'). רכש את הספרייה האישית של זיגמונד פרויד עבור האוסף.
נפטר בניו יורק בהיותו בן 61 עקב דימום מוחי.
מחקריו

שצקי ביסס את עצמו כהיסטוריון יהודי בולט. למרות שהעניין העמוק ביותר שלו היה תולדות היהודים בפולין, הוא פרסם מחקרים רבים על היבטים נוספים בהיסטוריה היהודית. בנוסף, כתב רבות על ספרות יהודית, תולדות הספרות, פולקלור וביוגרפיה. חלק גדול מכתביו נכתבו ביידיש.
הערות שוליים

1 2 3  Jewish Historical Institute, archive.md, ‏2014-06-14
1 2 3 4 5  Collection: Jacob Shatzky Papers | The Center for Jewish History ArchivesSpace, archives.cjh.org
↑  לוסי דוידוביץ', באתר המרכז להיסטוריה יהודית (באנגלית)
↑  "JACOB SHATZKY, HISTORIAN, WAS 61; Author of Monumental Work on Jews of Warsaw Dies --Editor and Librarian". The New York Times (באנגלית אמריקאית). 1956-06-14. ISSN 0362-4331. נבדק ב-2025-02-25.
| --- | --- |
בקרת זהויות :  NLI: 987007267941905171  PLWABN: 9810594502905606  BIBSYS: 98037732  GND: 11937742X  ISNI: 0000 0001 1073 1796  LCCN: no92030045  NLA: 35493660  NTA: 110643496  RERO: 02-A003826141  SELIBR: 91376  SUDOC: 119132494  Trove: 973215  VIAF: 82528961   WorldCat (עם VIAF): 82528961
סכין מטבח

מגוון סכיני מטבח
סכין מטבח היא כל סכין המשמשת להכנת מזון. סכיני מטבח קיימים בצורות, גדלים וסוגים שונים, וכל אחד מהם מותאם למשימות מסוימות כגון חיתוך, פריסה, קיצוץ וגילוף. בעוד שניתן בפועל להשתמש רק במספר מצומצם של סכינים רב-תכליתיים – בעיקר סכין שף, קופיץ, סכין חיתוך קטנה, וסכין לחם – קיימים גם סכינים ייעודיים למשימות ספציפיות, כגון סכין לפילוט דגים או סכין יפנית מסוג ינאגיבה לפריסת סשימי.
העיצוב של סכין המטבח והחומר ממנו הוא עשוי יכולים להשפיע מהותית על היעילות והנוחות בשימוש. סכיני מטבח מיוצרים ממגוון חומרים, כאשר הנפוצים ביותר הם נירוסטה, פלדת פחמן, ופלדת אל-חלד. גם לידיות של סכיני המטבח קיימים חומרים שונים, לרבות עץ, פלסטיק ומתכות, כאשר עיצוב הידית משפיע רבות על נוחות האחיזה והשימוש.
היסטוריה > מראשית התקופות: סכיני אבן

הסכינים הראשונים ששימשו להכנת מזון היו עשויים מאבן. כלי חיתוך מסותתים נמצאו באתרים פרהיסטוריים המתוארכים ללפני כ-2.5 מיליון שנה.
בתקופה הנאוליתית (בערך 4300–2000 לפנה"ס) החלו להופיע סכיני אבן מלוטשים עם ידיות עשויות עצם או עץ, ששימשו לציד ולעיבוד מזון.
היסטוריה > תקופת הברונזה והברזל: סכינים מתכתיים

סביב 3000 לפנה"ס החלו להשתמש בסכיני נחושת וברונזה, אך הם היו רכים ונשחקו במהירות.
המצאת סכיני ברזל ופלדה (בערך 1000 לפנה"ס) הביאה למהפכה משמעותית, שכן להבים אלו היו חדים ועמידים יותר.
היסטוריה > ימי הביניים והעת החדשה

בימי הביניים, סכיני פלדה הפכו לנפוצים והיוו סמלי סטטוס.
בתקופה המודרנית, במיוחד לאחר המהפכה התעשייתית, ייצור המוני של סכינים הביא לזמינות רחבה של סכיני מטבח איכותיים לכל בית.
שימושים מסורתיים בתרבויות שונות

סכיני מטבח התפתחו בהתאם למטבחים השונים ברחבי העולם:
- בסין, סכין ה-ציידאו (菜刀) משמשת ככלי חיתוך רב-תכליתי לפריסת ירקות, בשר ודגים.  
- ביפן, קיימים סוגים שונים של סכינים יפניות כגון דבה (סכין כבדה לפירוק דגים) וינאגיבה (להב דק במיוחד לסשימי).  
- באירופה, במהלך ימי הביניים, סכינים שימשו גם ככלי אישי בארוחה, עד שהוחלפו בסכו"ם ייעודי במאה ה-17.  
- בקהילות האינואיטים בקוטב הצפוני, נעשה שימוש בסכין ה"אולו" (Ulu) בעל הלהב המעוגל לקיצוץ מזון ועיבוד עור.
חידושים מודרניים > פלדת אל-חלד

בשנת 1913 פותחה לראשונה פלדת אל-חלד, שהפכה את סכיני המטבח לעמידים יותר בפני חלודה וקורוזיה.
חידושים מודרניים > להב משונן לסכין לחם

הפטנט הראשון על סכין לחם בעל להב משונן נרשם בשנת 1919, והוא אפשר חיתוך יעיל של לחם בעל קרום קשה מבלי למעוך את פנים הלחם.
חידושים מודרניים > סכינים קרמיות

בשנות השמונים של המאה העשרים, פותחו סכינים בעלי להב קרמי מחומרי זרקוניה, אשר חדים מאוד ושומרים על חדותם זמן רב יותר מאשר פלדה רגילה.
חידושים מודרניים > סכין חשמלית

בשנת 1964 הומצאה הסכין החשמלית הראשונה, אשר כוללת להבים משוננים המונעים על ידי מנוע חשמלי לצורך פריסה מהירה של מזון.
ראו גם

בישול
כלי
סכו"ם
הערות שוליים

1 2  Piperno, M. (1997). Early stone tools and cultural transmission. Cambridge University Press
↑  Childe, V. G. (1956). The Bronze Age. Cambridge University Press
↑  Tylecote, R. F. (1987). The Early History of Metallurgy in Europe. Longman
1 2  Wilson, C. (1994). The History of Cutlery. British Museum Press
↑  Sheffield Cutlery Industry Report, 1903
↑  Wang, X. (2015). The Role of the Chinese Cleaver in Culinary Culture. Beijing Press
↑  Japanese Knife Tradition, 2018, Tokyo University Press
↑  Smith, J. (2010). Arctic Tools and Traditions. Inuit Heritage Foundation
↑  Brearley, H. (1913). Stainless Steel Innovation Report
↑  Burns, J. (1919). US Patent 1334596
↑  Kyocera Advanced Materials, 1984
↑  Murray, J. L. (1964). Electric Knife Patent, US3421599
| --- | --- |
בקרת זהויות :  NDL: 00575241  NKC: ph898838 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מיזוג אוויר

.
יחידה חיצונית, מדחס, מעבה, נחשב כ"מנוע", של מזגן מפוצל חסר תעלה
יחידה פנימית, מאייד, של מזגן מפוצל חסר תעלה.
שלט רחוק למזגן.
מזגן מפוצל עילי בעת תיקונו
מיזוג אוויר היא מערכת שנועדה לשפר את הנוחות האקלימית של אלו הנמצאים בחלל כלשהו, או את תנאי העבודה של ציוד. כל מערכת אוורור, חימום וקירור המשמשת למטרה זו יכולה להיות מוגדרת כמערכת מיזוג אוויר או כמערכת בקרת אקלים. הקירור מבוצע על ידי משאבת חום או על ידי התאיידות של מים. החימום מבוצע גם הוא על ידי משאבת חום או על ידי הסקה (הבערת אש).
היסטוריה

המדען והממציא הבריטי מייקל פאראדיי גילה כי דחיסה והפיכה לנוזל של גז מסוים יכולה לצנן את האוויר כאשר מאפשרים לאמוניה נוזלית להתאדות. הראשון ליישם רעיון זה היה ג'ון גורי, רופא מאפלצ׳יקולה שבמדינת פלורידה בארצות הברית שבשנת 1842 יצר מכונה שהשיבה רוח על פני דלי של קרח, כדי לצנן חדרי חולים בהם שכבו חולי מלריה וקדחת צהובה. גורי רשם פטנט על ההמצאה, אך אחרי מותו של המממן העיקרי שלו בשנת 1851 לא הצליח גורי למצוא מממן מתאים להמשך פיתוח ההמצאה, שסבלה מדליפות ומפעולה לא אחידה. גורי האשים בכישלונו את פרדריק טיודור, "מלך הקרח" במדינה. לפי כותבת הביוגרפיה שלו, ויוויאן מ. שרלוק, סבר גורי כי טיודור הפעיל מסע השמצות נגדו. מסקנתו הסופית ביחס להמצאה, עם זאת, הייתה כי היא "הקדימה את צורכי המדינה". גורי מת בשנת 1855 ועמו שקעה גם המצאתו.
מערכות מיזוג אוויר עבור מוסדות רפואיים או עבור מוסדות ציבוריים החלו להיווצר בסוף המאה התשע עשרה. אחד היישומים הראשונים של טכנולוגית מיזוג האוויר נוצר על ידי המהנדס אלפרד וולף מהובוקן שבמדינת ניו ג'רזי, שיצר בשנת 1902 מערכת המספקת צינון וחימום לבורסה בניו יורק.
באותה שנה יצר ויליס קרייר מערכת מיזוג אוויר עבור בית דפוס גדול בברוקלין שבניו יורק. המערכת של קרייר סייעה גם בהשגת טמפרטורה נמוכה, וגם בהורדת רמת הלחות, כדי למנוע עיוותים בצורת הנייר ובמריחת הדיו בעת ההדפסה. מעט מאוחר יותר, בשנת 1906 ניסה סטיוארט וו. קריימר משרלוט שבצפון קרולינה למצוא דרכים להורדת הלחות באוויר במפעל הטקסטיל שלו. קריימר שילב שליטה בלחות ואוורור כדי לבקר את רמת הלחות והחום במפעל. קריימר היה גם זה שלו מיוחסת טביעת המונח "מיזוג אוויר", שבה השתמש ברישום הפטנט שלו, כדי להבחין את המונח מ"מיזוג מים" שהיה הליך מקובל במפעלי טקסטיל.
מערכות מיזוג האוויר המודרניות הראשונות – הראשונה בהן היא זו שהותקנה בבית החולים רויאל ויקטוריה בבלפסט שבצפון אירלנד בשנת 1915 – השתמשו בסוגים שונים של גזים רעילים כמו אמוניה וכלורומתאן, שגרמו לתאונות קטלניות כאשר דלפו. המהנדס האמריקני תומאס מידג'לי היה הראשון (1928) שעשה שימוש בגז הפריאון, שהתברר כבטוח יותר לשימוש. כיום, בגלל נזקי הפריאון לשכבת האוזון מופחת השימוש בו בהדרגה ובמקומו משתמשים ב-R-410A, תערובת כמעט אזיאוטרופית של הגזים מתאן דו-פלואורי ואתאן חמש-פלואורי, הנפוצה בשם המסחרי "פיורון" (Puron). אלא שגז זה הוא גז חממה חזק יותר מאשר הפריאון.
השימוש במיזוג אוויר במערכות ביתיות החל רק בסוף שנות הארבעים ובתחילת שנות החמישים.
יישומי מערכות מיזוג אוויר

ישנם שני סוגים עיקריים של יישומי מערכות מיזוג אוויר. הראשון, המכונה יישום נוחות מכוון להציע טמפרטורה אחידה, נוחה לבני אדם, בתוך שטח סגור, בלי קשר לטמפרטורה החיצונית. הטענות לפיהן מערכות מיזוג אוויר מגבירות את פוריות העבודה שנויות במחלוקת (חלק מהחוקרים סבורים כי השינוי נובע מאפקט הות'ורן), אך מערכות מיזוג אוויר פותרות את אחת הבעיות העיקריות הקשורות ב"תכנון עומק" של בניינים, באפשרן בניית בניינים רחבים יותר וגבוהים יותר. מיזוג האוויר מאפשר אוורור ואספקת אוויר צח לחללים פנימיים ולחדרים בקומות גבוהות, בהן השימוש באוורור טבעי באמצעות רוח אינו אפשרי בגלל מהירות הרוח.
יישום אחר של מערכות מיזוג מכונה יישום תהליך וייעדו לספק סביבה המתאימה לקיום תהליכים מסוימים התובעים סביבה בטמפרטורה אחידה, כמו חדרי ניתוח בבתי חולים, תהליכי "חדר נקי" בייצור תרופות או שבבים אלקטרוניים, מתקנים במעבדות, מיזוג אוויר במטוסים, חדרי שרתים ועוד.
סוגי מזגנים

מזגן חלון – במזגן זה כל הרכיבים ארוזים בתוך אותה מעטפת. מזגן מסוג כזה הוא חלש יחסית בגלל מגבלת מקום וחלקים קטנים. כמו כן, המזגן רועש יותר ממערכות מיזוג אחרות, מאחר שגורם הרעש העיקרי שלו, המדחס, נמצא בתוך המבנה יחד עם המאוורר לצד הקר. התכונה המרכזית של המזגן היא קלות ההתקנה, כיוון שניתן להתקין אותו על ידי הנחתו בחלון, וסגירת שאר הרווח באמצעות החלון. צורה זו של התקנת מזגן חלון, מקובלת בעיקר בארצות הברית, שם עיצוב החלונות מאפשר התקנה כזאת (פתיחה וסגירה מלמעלה במקום מהצד כמו בישראל) מבלי לפגום באסתטיקה. בישראל, עיצוב החלונות הופך צורת התקנה זו לבלתי נוחה ובלתי אסתטית, ולכן נהוג להתקין את המזגן בתוך חור בקיר.
מזגן מפוצל – מזגן בו הרכיבים מפוצלים לשני מארזים: מארז אחד פנימי ומארז אחד חיצוני. בצד הפנימי מצויים כפתורי ההפעלה, מקרן הקירור ומאוורר. ובצד החיצוני מצויים המדחס, מקרן החימום והמאוורר הנוסף. בין שני המארזים יש צינור כפול המוביל את הגז הקר ומחזיר את החם, כבל חשמלי וכן צינור לניקוז המים שנוצרים מההתעבות בחלק הקר. מזגן זה יכול להיות בעל עוצמה רבה, כאשר גורם הרעש העיקרי נמצא מחוץ למבנה. מזגנים מסוג זה מסוגלים למזג את האוויר גם בשטחים גדולים מאוד כמו קניונים ובנייני משרדים.
מזגן נייד - כל רכיבי המזגן ארוזים במעטפת דמוית קופסה, שכולל פתח יניקת אוויר, פתח פליטה להזרמת אוויר קר, ופתח פליטה להזרמת האוויר החם לחוץ באמצעות צינור פליטה. יתרונותיו של מזגן זה שאינו מצריך כל התקנה, ואפשר לניידו מחדר לחדר ומדירה לדירה, חסרונותיו שהיעילות האנרגתית שלו נמוכה בכשליש ממזגן רגיל, שהספק הקור שלו נמוך (בין כ-8000 ל-1300 BTU לשעה), זמן הקירור שלו איטי, והוא מרעיש כיוון שהמדחס שלו בתוך מקום הקירור. חלק ממזגנים אלו מוגבלים לקירור ולא מאפשרים חימום, ואלו שכן מאפשרים חימום, מחממים על פי רוב על ידי גופי חימום בדומה למפזר חום ולא על ידי שינוי כיוון זרימת הגז במערכת (משאבת חום) בדומה למזגנים אחרים. מזגן מטיפוס זה לא יהיה יעיל לחללים גדולים אלא לחדר קטן עד בינוני.
מערכת קירור מים (צ'ילר) – במקומות בהם צריך להעביר את הגז הקר למרחק גדול בין המדחס לבין החלק הקר (קניונים, חנויות, מרכולים, בתי חולים, מפעלים, מוסדות ציבוריים וכדומה), משתמשים במערכת קירור מים. במקומות כאלו מזגן מפוצל רגיל מאבד את יעילותו. ולכן, מצננים מים לטמפרטורה נמוכה בעזרת הגז ביחידת הקירור, ואז מזרימים את המים לאורך הצנרת למרחקים גדולים. בצד הקר, האוויר נושב על צינורות המים, וכך נפלט קור למקום הדרוש. יחידת הקצה נקראת "יחידת טיפול באוויר". יחידות טיפול באוויר קטנות נקראות יחידות מפוח נחשון או יחידות אוויר-מים (AW).
מגדל קירור – כדי לייעל את תהליך פיזור החום מהמקרן החם ניתן להשתמש במים מקוררים. את המים מקררים בתהליך התאדות בו המים מטפטפים ועליהם מוזרם אוויר – מה שגורם לצינון המים. קירור המקרן החם באמצעות המים תורם לחסכון באנרגיה חשמלית לטווח הארוך. בתהליך ההתאדות פוחתת כמות המים במערכת ויש לפצות על כך בהוספת מים חדשים.
עוצמת המזגן

עוצמת המזגן נמדדת ביחידות BTU ‏(British Thermal Units). יחידת BTU אחת, השווה ל-1,055 ג'אול, היא כמות האנרגיה הדרושה לחימום פאונד אחד של מים (בערך 0.45 קילוגרם) לטמפרטורה של מעלת פרנהייט אחת (בערך 0.56 מעלות צלזיוס). את עוצמת הקירור של מזגנים מקובל לציין ביחידות של BTU לשעה (אם כי הנוהג הנפוץ והמטעה הוא לקרוא לכך רק "BTU"). כאשר מדובר במזגנים, טון קירור אחד שווה ל-12,000 BTU.
כדי לחשב את יעילות המזגן, מחלקים את כמות ה-BTU לשעה שהמזגן מפיק בהספק החשמלי שהוא צורך. לדוגמה: למזגן שמפיק 18,000 BTU לשעה ושצורך 2,250 ואט תהיה יעילות של 8 EER ‏(Energy Efficiency Ratio).
מדד אחר ליעילות המזגן הוא: COP - Coefficient Of Performance, אשר מחושב בצורה דומה, כאשר עוצמת המזגן נתונה ביחידות ואט.
ניתן להמיר את היעילות מ-EER ל-COP באמצעות חלוקה ב-3.413. לדוגמה מזגן בעל יעילות של 8 EER הוא למעשה בעל יעילות של 2.34 COP.
יש להבדיל בין יעילות אנרגטית שגבוהה מ-1, לבין יעילות תרמית שאינה יכולה להיות גבוהה מ-1. ההבדל הוא שהיעילות האנרגטית לוקחת בחשבון רק את החלל הממוזג, אולם בתהליך כולו גם יש מעבר חום בין החלל אל החוץ (המעבה פולט החוצה).
בישראל נפוץ למדוד את עוצמת המזגן בכוח סוס, אולם זוהי טעות.
מזגן בתפוקה משתנה

מזגן בתפוקה משתנה (dc inverter air conditioner) הוא מזגן אוויר שביחידת המדחס שלו מנוע הפועל בזרם ישר במהירות משתנה.
כאשר משנים מהירות במנוע רגיל, הפועל בזרם חילופין מתקבל גם שינוי בכוח המנוע. לכן מנוע כזה אינו מתאים להפעלת מזגן במהירות משתנה - שימוש בו יגרום למנוע להיעצר בעת הורדת מהירות. מנוע עדיף להפעלת מזגן במהירות משתנה הוא מנוע בזרם ישר. במנוע כזה ניתן להוריד מהירות ועדיין לשמור על כוח שיספיק להפעלת מדחס המזגן. הפעלת מזגן בתפוקה משתנה מאפשרת עבודה רציפה של המזגן כאשר בשלב ההדלקה של המזגן המנוע מסתובב במהירות גבוהה. לאחר שהמזגן הגיע לטמפרטורה הרצויה המנוע יוריד מהירות, אך ישמור על מהירות נמוכה ומתאימה לצורכי המשתמש. במזגן רגיל המדחס נעצר עד אשר תעלה הטמפרטורה במספר מעלות ואז שוב פועל בעוצמה גבוהה.
השינוי הרציף בתפוקת המזגן, מאפשר קירור או חימום ללא גלי חום וקור האופייניים למזגנים רגילים, וגם מאפשר גריעת לחות קבועה בקירור.
למרות הטענה של היצרנים שמזגנים בתפוקה משתנה חוסכים עד 30-50% בצריכת חשמל, אין כל הוכחה שמזגן בתפוקה משתנה יותר חסכני באנרגיה לעומת מזגן רגיל, גם אם שניהם מכוונים לאותה טמפרטורה, ובפרט כאשר הבידוד התרמי של החדר הוא מושלם. במצב כזה במזגן רגיל, המדחס רוב הזמן לא יעבוד כאשר במזגן בתפוקה משתנה הוא יעבוד כל הזמן בתפוקה נמוכה ובכך יבזבז חשמל שמזגן רגיל לא היה מבזבז.
מצנן אוויר

מצנן אוויר הוא מכשיר חשמלי מזרים אוויר דרך רפידות הספוגות במים. בתנאי אקלים חמים ויבשים, מצנן האוויר עשוי לקרר מאוד. בניגוד למזגן שמייבש את האוויר בקירור, מצנן אוויר מעלה את רמת הלחות באוויר.
מצנני אוויר אינם יכולים לקרר כאשר הלחות גבוהה. שלא כמו סוגים אחרים של מזגנים, מצנני אוויר מסתמכים על כך שהאוויר החיצוני ינתב דרך רפידות קרירות יותר שמקררות את האוויר לפני שהוא מגיע לפנים הבית באמצעות מערכת צינורות האוויר שלו. יש לאפשר לאוויר החיצוני המקורר לסלק את האוויר החם יותר בתוך הבית החוצה דרך דלת פתוחה או חלון.
מסיבות אילו הפעלת מצנן אוויר ומזגן על קירור ביחד, עלולה לפגום ביעילות של שני המכשירים, משום שהמזגן מוריד את הלחות בקירור והמצנן מעלה אותה.